ΓΡΑΠΤΗ ΕΡΩΤΗΣΗ E-0671/02

υποβολή: Miquel Mayol i Raynal (Verts/ALE) προς την Επιτροπή

(8 Μαρτίου 2002)

Θέμα: Φυλακές στην Τουρκία

Σήμερα, από τους 50 000 κρατούμενους που αριθμεί η Τουρκία, 10 000 είναι πολιτικοί κρατούμενοι που κατηγορούνται για τρομοκρατία ή συμμετοχή σε κάποια παράνομη πολιτική οργάνωση.

Οι κρατούμενοι αυτοί βρίσκονται σε απομόνωση, σε ατομικά κελιά ή σε ομάδες των τριών ατόμων. Η προφυλάκιση διαρκεί κατά μέσον όρο 4 χρόνια.

Εδώ και περισσότερο από ένα χρόνο οι διαμαρτυρίες για το καθεστώς αυτό πολλαπλασιάζονται, κυρίως με απεργίες πείνας των κρατουμένων. Οι απεργίες αυτέςπάρχει ο κίνδυνος να έχουν ως αποτέλεσμα το θάνατο 50 από αυτούς. 130 άτομα συμμετέχουν σήμερα σε αυτό το κίνημα.

Αυτό το σύστημα απομόνωσης έχει καταγγελθεί από το Συμβούλιο της Ευρώπης ως μια μορφή βασανισμού. Οι πρόεδροι των 4 μεγαλύτερων δικηγορικών συλλόγων της χώρας έχουν προτείνει συμβιβαστική λύση με την ονομασία τρία κλειδιά, τρεις πόρτες. Στόχος είναι η παροχή δυνατότητας στους κρατούμενους τριών διαδοχικών κελιών να μπορούν να επικοινωνούν μεταξύ τους 8 ώρες κάθε μέρα.

Η λύση αυτή προσκρούει στην άρνηση των πολιτικών αρχών.

Τη στιγμή που η Τουρκία ζητεί επιμόνως να ενταχθεί στην Ευρωπαϊκή Ένωση, θεωρεί η Επιτροπή ότι η στάση των τουρκικών αρχών στηνπόθεση αυτή διευκολύνει την ένταξή της·

Απάντηση του κ. Verheugen εξ ονόματος της Επιτροπής

(16 Απριλίου 2002)

Η Επιτροπή έχει επίγνωση των συνθηκών που επικρατούν στις τουρκικές φυλακές στις οποίες αναφέρεται το Αξιότιμο Μέλος του Κοινοβουλίου και συμμερίζεται τις ανησυχίες του για τους κρατούμενους που κάνουν απεργία πείνας. Ο αριθμός των κρατουμένων που έχουν πεθάνει μέχρι στιγμής λόγω της απεργίας πείνας έχει ανέλθει σε 48. Η Επιτροπή θεωρεί ότι, από ανθρωπιστικής πλευράς, η κατάσταση αυτή είναι απαράδεκτη, ανεξάρτητα από τους λόγους των διοργανωτών της απεργίας.

Η Επιτροπή παρακολουθεί με ιδιαίτερη προσοχή τη μεταρρύθμιση του σωφρονιστικού συστήματος και έχει θέσειπό σημείωση το γεγονός ότι η συμβιβαστική λύση με την ονομασία τρία κλειδιά, τρεις πόρτες έχει απορριφθεί από τονπουργό Δικαιοσύνης, με την αιτιολογία ότι παραβιάζει το άρθρο 16 του νόμου κατά της τρομοκρατίας.

Οπουργός Δικαιοσύνης κατέβαλε ορισμένες προσπάθειες για την εξεύρεση εναλλακτικής λύσης και πρότεινε εγκύκλιο που διαβιβάστηκε στις 10 Ιανουαρίου του 2002, σύμφωνα με την οποία επιτρέπεται στους κρατούμενους να συναντώνται για κοινωνικούς σκοπούς, ανά ομάδες 10 ατόμων το πολύ, πέντε ώρες την εβδομάδα. Ωστόσο, η πρόταση αυτή έμεινε νεκρό γράμμα, δεδομένου ότι, για την εφαρμογή της, τοπουργείο απαιτεί πρώτα τη λήξη της πείνας απεργίας.

Η Επιτροπή συμφωνεί με το Αξιότιμο Μέλος του Κοινοβουλίου ότι η κατάσταση στις τουρκικές φυλακές δεν συμβάλλει θετικά στις προσπάθειες της χώρας για την προσχώρησή της στην Ένωση. Το Μέλος της Επιτροπής που είναι αρμόδιο για τη διεύρυνση έθιξε το θέμα των μεταρρυθμίσεων στις φυλακές κατά την επίσκεψή του στην Άγκυρα στις 14/15 Φεβρουαρίου 2002. Η Επιτροπή ελπίζει ότι θα γίνουν βελτιώσεις και ότι η Τουρκία, όπως αναφέρεται στις μεσοπρόθεσμες προοπτικές της εταιρικής σχέσης για την προσχώρηση, θα προβεί στην προσαρμογή των όρων κράτησης στις φυλακές, ώστε να ευθυγραμμιστούν με τους πρότυπους ελάχιστους κανόνες των Ηνωμένων Εθνών για τη μεταχείριση των κρατουμένων και με άλλους διεθνείς κανόνες.